Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 107

1. A berendezésekre és védelmi rendszerekre vonatkozó közös követelmények 1.0. Általános követelmények 1.0.1. Az integrált robbanásbiztosság elvei: A robbanásveszélyes környezetben alkalmazott berendezéseket és védelmi rendszereket az integrált robbanásbiztosság szempontjából kell megtervezni. E célból a gyártó tegyen intézkedéseket annak érdekében, hogy — mindenekelõtt, ha lehetséges, legyen elkerülhetõ, hogy a berendezések vagy védelmi rendszerek maguk okozzanak vagy idézzenek elõ robbanásveszélyes környezetet, — megakadályozza a robbanásveszélyes környezet gyújtását, figyelembe véve minden villamos vagy nem-villamos gyújtóforrás természetét, — abban az esetben, ha mindezek ellenére olyan robbanás keletkezne, amely közvetlen vagy közvetett hatással embereket, háziállatokat vagy anyagi javakat veszélybe sodorhatna, azonnal meg tudják fékezni és/vagy korlátozni a robbanási lángok és a robbanási nyomás hatósugarát a megfelelõ biztonsági szintig. 1.0.2. A veszélyes helyzetek lehetõségekhez képest történõ elkerülése érdekében a berendezéseket és védelmi rendszereket az esetleges mûködési hibák kellõ figyelembevételével kell tervezni és legyártani. Figyelembe kell venni minden olyan helytelen alkalmazást, amelyet ésszerûen meg lehet elõzni. 1.0.3. Különleges ellenõrzési és karbantartási feltételek. Különleges ellenõrzési és karbantartási feltételeknek alávetett berendezéseket és védelmi rendszereket e követelmények függvényében kell megtervezni és legyártani. 1.0.4. Környezeti feltételek. A berendezéseket és védelmi rendszereket a meglévõ és az elõrelátható környezeti feltételek függvényében kell megtervezni és legyártani. 1.0.5. Megjelölés. Minden berendezésen és védelmi rendszeren olvasható és letörölhetetlen módon legalább a következõ jelöléseket kell feltüntetni: — a gyártó neve és címe, — megjelölés, — a széria vagy a típus megjelölése, — gyártási szám, ha van, — a gyártás éve, — a specifikus robbanásvédelmi megjelölés, amelyet a berendezés alkalmazási csoportjának és kategóriájának a szimbóluma követ, — a II. alkalmazási csoport esetében a „G” betû (gázok, gõzök vagy ködök jelenléte miatt kialakult robbanásveszélyes környezetre vonatkozóan), és/vagy a „D” betû (porok jelenléte miatt kialakult robbanásveszélyes környezetre vonatkozóan). Továbbá, szükség esetén fel kell tüntetni rajtuk a biztonságos használatukhoz lényeges összes információt. 1.0.6. Gépkönyv

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes